Huawein uuden Kirin 980 -järjestelmäpiirin tuotanto alkamassa – odotetaan syksyn Mate 20 -huippupuhelimiin | Mobiili.fi
Huawein uuden Kirin 980 -järjestelmäpiirin tuotanto alkamassa – odotetaan syksyn Mate 20 -huippupuhelimiin
Markus Lehtiniitty | Julkaistu 8.4.2018, klo 11:18
Huawein seuraavan sukupolven Kirin 980 -järjestelmäpiirin tuotannon on raportoitu alkavan kuluvan toisen vuosineljänneksen aikana. Asiasta kertoo IThome-sivusto.
Piirin valmistus tulee tapahtumaan taiwanilaisen TSMC:n tehtailla uudella 7 nanometrin tuotantoprosessilla. Siirtymisen pienempään viivanleveyteen odotetaan jälleen mahdollistavan vähäisemmän lämmöntuotannon sekä virrankulutuksen, mikä puolestaan mahdollistaa vastapainona korkeammat kellotaajuudet ja paremman suorituskyvyn.
Nykyisistä Mate 10:stä ja Mate 10 Prosta sekä P20:stä ja P20 Prosta löytyvä Kirin 970 -järjestelmäpiiri on valmistettu 10 nanometrin tuotantoprosessilla.
Tarkkoja yksityiskohtia Huawein uudesta Kirin 980 -piiristä ei vielä tiedetä, mutta huhujen mukaan se perustuu ARM Cortex-A75-suoritinytimiin, jotka ovat myös hyppäys eteenpäin Kirin 970:ssä vielä käytetyistä A73-suoritinytimistä.
Lisäksi Kirin 980 tulee epäilemättä sisältämään uudistetun ja suorituskykyisemmän tekoälylaskentaan kehitetyn neuroverkko-osion, joka jatkaa siitä mihin Kirin 970 jäi.
Todennäköisesti Kirin 980:n myötä Huawei tulee myös tuomaan puhelimiinsa Bluetooth 5.0 -version tuen. Kirin 970 -piirilliset Mate 10 ja P20 -puhelimet tukevat vasta Bluetooth 4.2 -versiota ja ovat tältä osin kilpailijoita perässä.
Ensimmäisinä puhelimina uutta Kirin 980 -piiriä odotetaan syksyn Mate 20 -huippupuhelimiin, joista ei ole vielä kuultu juuri mitään muita huhuja – paitsi sormenjälkilukijan tulosta osaksi näyttöä.
Huawei Kirin 980 Mate 20 Mate 20 Pro
8.4.2018, klo 11:32
Kyllä on nostettava hattua Huaweille. Tuo sopivasti painetta muille Android-valmistajille. Henkilökohtaisesti tykkäsin P20 -uutuuksista enemmän kuin Samsung Galaxy S9.
8.4.2018, klo 12:16
”ja ovat tältä osin kilpailijoita perässä.” .
Ei yllätys, ainahan kiinalaiset ovat tulleet jäljessä!. Ainakin toistaiseksi,.
8.4.2018, klo 12:27
tuki kolmoiskameroille tulee varmaankin myös nyt kun huawei alko pelleilemään niillä.
toki mielenkiinnolla odotan uutta P20 prota juurikin kameran vuoksi.
8.4.2018, klo 19:58
9xx-sarja päivittymmässä jo 980 mutta 6xx-sarja junnaa vielä 65x eri versioilla.
Kiinalaisilla älypuhelinvalmistajilla kovat kasvusuunnitelmat – raportti: Huawein tavoite kasvaa tänä vuonna lähes kolmanneksella
Lue seuraavaksi: Google tekemässä Chrome-selaimestaan helpomman käyttää kosketuksella – näin pääset jo kokeilemaan muutosta